మాల్జిభాయ్ దేశాయ్

మాల్జీ భాయ్ దేశాయ్ (జననం 1938) గాంధీ సామాజిక కార్యకర్త,  భారత రాష్ట్రమైన గుజరాత్ చెందిన రాజకీయవేత్త. గుజరాత్ గ్రామీణ జనాభా ఆర్థిక, విద్యా అభివృద్ధి కోసం 1964లో గుజరాత్ లోని  పటాన్ జిల్లాలోని జిలియా గ్రామంలో గాంధీ ఆశ్రమాన్ని ఆయన స్థాపించాడు. ఆశ్రమం ఆధ్వర్యంలో అనేక విద్యా సంస్థలు స్థాపించబడ్డాయి. జనాభా ఆర్థిక అభివృద్ధి కోసం అనేక ప్రాజెక్టులు అమలు చేయబడ్డాయి. అతను గాంధేయవాది, సాధారణ ప్రజలలో గాంధీ జీవన విధానాన్ని ప్రాచుర్యం పొందడానికి దేశాయ్ కు  ఆశ్రమం ఒక సాధనం.

మాల్జీ భాయ్ దేశాయ్ భారత జాతీయ కాంగ్రెస్ అనుబంధ రాజకీయవేత్త. 2002లో ఆయన చాణస్మా నియోజకవర్గానికి ప్రాతినిధ్యం వహిస్తూ గుజరాత్ శాసనసభకు ఎన్నికయ్యాడు.

 గాంధీ ఆశ్రమం, జిలియా 
1964లో అతను  ప్రతాప్ భాయ్ చౌదరి, బాబు భాయ్ శ్రీ రతిభాయ్ జోషి, ప్రహ్లాద్ భాయ్ సేథ్ లతో  కలిసి గాంధీ ఆశ్రమం ట్రస్టును  స్థాపించాడు. ట్రస్ట్  అధికారిక నమోదు జరిగిన వెంటనే, మాల్జీ భాయ్ దేశాయ్ ఒక ప్రైవేట్ నివాసంలో ట్రస్ట్ కార్యకలాపాలను ప్రారంభించాడు. తరువాత, జిలియా గ్రామ పంచాయతీ 56 ఎకరాల భూమిని ట్రస్టుకు విరాళంగా ఇచ్చింది.  కొత్తగా విరాళంగా ఇచ్చిన భూమిలో ట్రస్ట్ కార్యకలాపాలు 1965లో ప్రారంభమయ్యాయి. అనేక దశాబ్దాల కాలంలో  జిలియాలోని గాంధీ ఆశ్రమం బాల్వాడిలు, అంగన్వాడీలు, ప్రాథమిక పాఠశాలలు, నివాస పాఠశాలలు, బునియాడి విద్యాలయాలు (ఉత్తర,  ఉచ్చాటర్) బి. ఎం. షా మహావిద్యాలయ వంటి అనేక సంస్థలను స్థాపించింది. వయోజన విద్య ప్రచారం, సులభ్ సౌచలే ప్రాజెక్ట్, పశువుల శిబిరాలు, జంతువుల ప్రాథమిక ఆరోగ్య కేంద్రాలు, అంబర్ కేంద్రాలు, ఖాదీ భాండార్లు మొదలైన వివిధ కార్యకలాపాలను కూడా ఆశ్రమం చేపట్టింది.

 గుర్తింపు 

 2022లో, భారత ప్రభుత్వం ప్రజా వ్యవహారాల రంగంలో విశిష్ట సేవలకు గాను మాల్జీ భాయ్ దేశాయ్ కు పద్మ శ్రేణిలో మూడవ అత్యున్నత పురస్కారం అయిన పద్మశ్రీ అవార్డును ప్రదానం చేసింది. "ఐదు దశాబ్దాలకు పైగా ప్రజా సేవలో ఖాదీ, గాంధీ ఆలోచనలను ప్రోత్సహించే గాంథేయవాది, అనుభవజ్ఞుడైన రాజకీయ నాయకుడిగా" ఆయన చేసిన సేవకు గుర్తింపుగా ఈ అవార్డు ఇవ్వబడింది.

 మూలాలు 

వర్గం:గుజరాత్ వ్యక్తులు
వర్గం:గాంధేయవాదులు
వర్గం:పద్మశ్రీ పురస్కార గ్రహీతలు
వర్గం:భారత జాతీయ కాంగ్రెస్ నాయకులు
వర్గం:గుజరాత్ రాజకీయ నాయకులు